Århusianerne har siden 2016, hvor appen Too Good To Go blev lanceret, været med til at redde over 50.000 portioner overskudsmad hos supermarkeder, bagerier og restauranter i Aarhus. Det får århusianerne ind på en andenplads i at være bedst til at købe overskudsmad på landsplan.

Annonce

AARHUS: Årligt smider danskerne 260.000 ton mad i skraldespanden, eller det som svarer til en tredjedel af den mad, som vi handler ind i dagligvarebutikker. Madspilds-appen Too Good To Go har siden 2016, da den kom på markedet, reddet over halvanden million måltider. I Aarhus står århusianerne for over 50.000 måltider, som er blevet spist i stedet for at blive smidt ud. Det placerer Århus på en andenplads over de danske byer, som er bedst til at redde overskudsmaden - kun overgået af København. Derudover viser en undersøgelse foretaget af Too Good To Go, at over 64 procent af århusianerne, som bruger appen, gør det, fordi det er godt for miljøet, hvorimod under en tredjedel gør det på grund af den økonomiske besparelse. Og med et køb på Too Good To Go kan man netop gøre begge dele. Gøre noget godt for miljøet og samtidig købe et billigt måltid mad.

Jeg har været super tilfredse alle gange, jeg har brugt appen. For mig er det meget halvt om halvt, hvorfor jeg gør det. Jeg vil rigtig gerne passe på miljøet, men jeg gør det samtidig også, fordi det er lækkert og billigt. Maria Møller Madsen, bosat i Viby

Fakta om appen



Den typiske forretning sætter dagligt mellem 5 og 15 måltider til salg.



Forretningerne får udleveret 100% biologisk nedbrydeligt emballage, hvis ikke de selv har emballage.



Maden hentes i forretningen lige omkring lukketid.



Indholdet i en lykkepose eller -boks sælges til en brøkdel af originalprisen - typisk pris vil være mellem 20 og 40 kroner.



Schweizerbageriet er en ud af de 43 butikker og restauranter i Aarhus, som er med til at mindske madspildet med appen Too Good To Go. Foto: Jens Thaysen

Annonce

64 steder i Aarhus er med

Der er rig mulighed for at blive mæt i overskudsmad i Aarhus. Hele 64 butikker, restauranter og bagerier er med i kampen mod madspild i Aarhus, hvor også Brabrand, Risskov, Egå, Viby, Åbyhøj, Årslev, Tranbjerg og Hasselager er med. Udelukkende i Aarhus er der 41 butikker, som tilbyder overskudsmad. På Scandic Hotel er der morgenbuffet, flere steder er der sushi til afhentning i aftentimerne og bagerier er også med på bølgen. 26-årige Maria Møller Madsen bor i Viby, og hun er stor tilhænger af Too Good To Go' appen. - Jeg har været super tilfreds alle gange, jeg har brugt appen. For mig er det meget halvt om halvt, hvorfor jeg gør det. Jeg vil rigtig gerne passe på miljøet, men jeg gør det samtidig også, fordi det er lækkert og billigt, siger Maria Møller Madsen, der skyder på, at hun sammenlagt har gjort brug af appen 10 gange. Hun har udelukkende købt brød fra SchweizerBageriet, Emmerys og fra bageren i Kvickly i Viby. - Det er ingen penge, du giver i forhold til, hvad det ellers ville koste, og man får virkelig meget for pengene. Jeg vil gætte på, jeg har købt en gang om måneden, og jeg kunne sagtens gøre det hver uge, men man får simpelthen så meget, så jeg ville ikke kunne nå at spise det. For mig er det en luksusting at gøre, selvom det er billigt, fortæller Maria Møller Madsen.

Annonce

Styrker butikkernes grønne profil